**Ilgtermiņa stabilizācijas rezerves likumprojekta sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ilgtermiņa stabilizācijas rezerves (turpmāk - ISR) likumprojekts (turpmāk – likumprojekts) izstrādāts, pamatojoties uz Fiskālās disciplīnas likuma 19. pantu (turpmāk – FDL).Ministru kabineta 2011. gada 29. novembra sēdes protokola Nr. 70 57. § 5. punktā dotais uzdevums - 5. Finanšu ministrijai divu mēnešu laikā pēc Fiskālās disciplīnas likumprojekta izskatīšanas Saeimā otrajā lasījumā izstrādāt un iesniegt Ministru kabinetā atbilstošus grozījumus Ilgtermiņa stabilizācijas rezerves likumā (turpmāk- ISRL). |
| 2. | Pašreizējā situācija un problēmas  | ISR 3. panta otrā daļa paredz, ka ilgtermiņa stabilizācijas rezervi (turpmāk- ISR) veido valsts budžeta līdzekļi, ko veido valsts pamatbudžeta nodokļu un nenodokļu ieņēmumu pārsniegums par saimnieciskā gada valsts budžeta likumā noteikto ieņēmumu apjomu, ja atbilstoši valsts budžeta izpildes rezultātiem valsts pamatbudžetā ir finanšu pārpalikums.Savukārt FDL 19. panta pirmā un otrā daļa paredz, ka valsts pamatbudžeta faktisko ieņēmumu pārsniegums pār valsts pamatbudžeta faktiskajiem izdevumiem tiek ieskaitīts ISR vai novirzīts valdības parāda saistību izpildei, un Ministru kabinets lemj par pārsnieguma novirzīšanu ISR vai valsts parāda saistību izpildei.Saskaņā ar FDL, ISR ir tas fiskālās politikas instruments, ar kuru tiek īstenots FDL mērķis nodrošināt ekonomikas ciklā sabalansētu budžetu. Ekonomiski labajos gados līdzekļi tiek uzkrāti veidojot valsts budžetu ar pārpalikumu, lai ekonomiski sliktajos laikos šos līdzekļus varētu tērēt deficīta finansēšanai. Līdz ar to saskaņā ar FDL ir būtiski, lai ISR līdzekļi netiek izmantoti citu iemeslu dēļ.ISRL III nodaļa (Ilgtermiņa stabilizācijas rezerves līdzekļu izlietošanas kārtība), savukārt, paredz ISR līdzekļus izmantot, lai uzsāktu fiskālo, ekonomisko un sociālo risku ietekmes mazināšanas pasākumu īstenošanu, kas vispārīgā gadījumā ir pretrunā mērķim šo rezervi izmantot ekonomiskajā ciklā sabalansēta budžeta nodrošināšanai.  Līdz ar to pastāv FDL un ISRL normu kolīzija un ir nepieciešams to novērst un vienlaicīgi nepieciešams precizēt arī citas normas spēkā esošajā ISRL. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Likumprojekta mērķis ir novērst spēkā esošā ISRL un FDL normu kolīziju.Likuma par budžetu un finanšu vadības 81.pants paredz, ka „*ISR ir fiskālās politikas instruments, kura mērķis ir samazināt vispārējos ekonomiskos riskus, izvairīties no sociālekonomiskas krīzes vai mazināt tās ietekmi un nodrošināt finanšu līdzekļu pieejamību ārkārtas situācijas gadījumā*”, savukārt FDL paredz, ka ISR ir izveidots, lai nodrošinātu ekonomiskajā ciklā sabalansētu budžetu. Likumprojekta 2.pantā tiek precizēts, no kā tiek veidota ISR, veicot atsauci uz FDL 19.panta pirmo un otro daļu, saskaņā ar kuru valsts pamatbudžeta faktisko ieņēmumu pārsniegums pār faktiskajiem izdevumiem tiek ieskaitīts ISR vai novirzīts valsts parāda dzēšanai.Likumprojekta 3.pantā atbilstoši Ministru kabineta 2009.gada 3.februāra noteikumu Nr.108 „Normatīvo aktu projektu sagatavošanas noteikumi” 3.3. apakšpunktā noteiktajiem principiem tiek veikta atsauce uz likumprojekta 2. panta 1.punktu, kā arī papildināts ar normu atbilstoši Fiskālās disciplīnas likumam, ka lēmumu pieņem arī par novirzīšanu valdības parāda saistību izpildei. Vienlaicīgi likumprojekta 3. pantā tiek noteikt termiņš, kad lēmumu pieņem Ministru kabinets, lai nodrošinātu, ka lēmums tiek pieņemts pirms pārskatu sagatavošanas noteiktajiem termiņiem.Likumprojekta III nodaļa „Ilgtermiņa stabilizācijas rezerves līdzekļu izlietošanas kārtība” paredz ISR līdzekļu jaunu izlietošanas kārtību atbilstoši FDL, kas balstās koncepcijā, ka valsts ekonomiski labajos gados veido budžetu ar pārpalikumu un šos līdzekļus uzkrāj, lai tos tērētu ekonomiski sliktajos gados. Līdz ar to ir būtiski nodrošināt, lai šie līdzekļu netiek izlietoti citiem mērķiem, kas rada negatīvu ietekmi uz vispārējās valdības budžeta bilanci, tādējādi netiek ievērots ilgtspējīgas fiskālās politikas princips.Vienlaicīgi likumprojektā ir paredzēts mehānisms, kas novērš risku, ka Valsts kasei ir jāaizņemas līdzekļi finanšu tirgos, ja finansiāli izdevīgāk būtu izmantot ISR līdzekļus. Likumprojekts šajā gadījumā atļauj izmantot ISR līdzekļus. Līdz ar to likumprojekts paredz, ka ISR līdzekļus var izmantot trīs gadījumos, kas attiecīgi ir noteikti 5. panta pirmajā, otrajā un trešajā daļā:1. Līdzekļi tiek tērēti valsts pamatbudžeta finansiālā deficīta segšanai gados, kad valsts budžetā saskaņā ar vidējā termiņa budžeta ietvara likumā attiecīgajā gadā valsts pamatbudžetā ir plānots finansiālais deficīts. Ņemot vērā, ka ISR veido tieši pārpalikums valsts pamatbudžetā, šis gadījums pilnā mērā atbilst koncepcijai par līdzekļu uzkrāšanu labajos gados, lai tos tērētu ekonomiski sliktajos gados.
2. Līdzekļi tiek tērēti fiskālo risku mazināšanas vai novēršanas pasākumu finansēšanai, ja spēkā esošās tiesību normas uzliek Valsts kasei pienākumu nodrošināt šo pasākumu finansēšanu un finansiāli izdevīgāk to veikt ar ISR līdzekļiem. Būtiski ir nodrošināt skaidrību, ka šī norma likumprojektā nekādā gadījumā neatceļ FDL 17.panta sestās daļas nosacījumu, kas paredz, ka Ministru kabinets izstrādā priekšlikumus izdevumu samazināšanai citās izdevumu pozīcijās vai ieņēmumu palielināšanai, lai kompensētu fiskālo risku deklarācijā iekļauto nekvantificējamo fiskālo risku un neiekļauto fiskālo risku izraisītos izdevumus, ja tie neatbilst FDL 12. panta pirmās daļas 1. un 2. punkta nosacījumiem un ja to visu kopapjoms pārsniedz 0,1 procentu no iekšzemes kopprodukta. Šajā daļā uzsvērts, ka tā attiecas arī uz tiem fiskālo risku mazināšanas vai novēršanas pasākumiem, kas atbilst Likuma par budžetu un finanšu vadību 81. pantā noteikto mērķu realizācijai, jo tieši ar šajā daļā noteikto regulējumu tiek īstenoti Likuma par budžetu un finanšu vadību 81. pantā noteiktais ISR mērķis „nodrošināt finanšu līdzekļu pieejamību ārkārtas situācijas gadījumā”. Pārējie divi 81. pantā noteiktie ISR mērķi „samazināt vispārējos ekonomiskos riskus” un „izvairīties no sociālekonomiskas krīzes vai mazināt tās ietekmi” tiek īstenoti gan finansējot attiecīgos fiskālo risku mazināšanas vai novēršanas pasākumus, gan nodrošinot to, ka valsts ekonomiski labajos gados izveido uzkrājumus, ko var tērēt ekonomiski sliktajos gados.
3. Īstermiņa (līdz 12 kalendārajiem mēnešiem) finansējuma nodrošināšanai Valsts kases kontos situācijās, kad līdzekļus nav iespējams nodrošināt no citiem finansējuma avotiem vai līdzekļu nodrošināšana ir saistīta ar lieliem valsts budžeta izdevumiem, tādējādi tiek nodrošināta efektīvāka līdzekļu pārvaldīšana un ievērots ilgtspējīgas fiskālās politikas princips.

Likumprojekts pēc būtības nemaina spēkā esošā ISRL IV un V nodaļu par līdzekļu pārvaldīšanu, to uzskaiti un pārskatiem. Likumprojekta 10.pantā tiek precizētas normas attiecībā uz finanšu risku pārvaldīšanai ilgtermiņa stabilizācijas rezerves līdzekļu ieguldījumu stratēģijā iekļaujamo informāciju. Likumprojekta 11. pantā tiek precizēts nosacījums, ka ir atļauts izmantot atvasinātos finanšu instrumentus nevis izmanto, lai neierobežotu iespējas atteikties no atvasinātos finanšu instrumentu izmantošanas ilgtermiņa stabilizācijas rezerves pārvaldīšanā.Likumprojekta 15.pantā ir redakcionāli precizētas termins attiecībā uz saimnieciskā gada pārskatu. Likumprojekta pārejas noteikumu pirmais punkts paredz, ka finanšu ministrs iesniedz Ministru kabinetam likuma 16. pantā minēto ziņojumu sākot ar 2014. gada 1. janvāri, ņemot vērā, ka pirmais vidēja termiņa budžeta likums, kas sagatavots saskaņā ar FDL, ir pašreiz izstrādātais likumprojekts „Par vidēja termiņa budžeta ietvaru 2014., 2015. un 2016. gadam”, kas stāsies spēkā sākot ar 2014. gada 1. janvāri. Līdz ar to ilgtermiņa stabilizācijas rezerves veidošanu atbilstoši FDL būtu ieteicams uzsākt vienlaikus ar likumprojekta „Par vidēja termiņa budžeta ietvaru 2014., 2015. un 2016. gadam” spēkā stāšanos. Lai nebūtu nelietderīgi likumprojekta 13. un 14. pantā minēto pārskatu gatavošanas un iesniegšanas procesi, likumprojekta pārejas noteikumu otrais un trešais punkts paredz iespēju konkrētajos gadījumos Valsts kasei negatavot un neiesniegt attiecīgos pārskatus.Ņemot vērā, ka tehniski grozījumu apjoms pārsniedz 50 % no spēkā esošā ISR, ir izstrādāts jauns likumprojekts, kas paredz, ka ar likumprojekta spēkā stāšanos spēku zaudē Ilgtermiņa stabilizācijas rezerves likums (Latvijas Republikas Saeimas un Ministru Kabineta Ziņotājs, 2008, 24. nr.; 2009, 14. nr.; Latvijas Vēstnesis, 2008, 186. nr.; 2009, 100. nr.). |
| 5. | Projekta izstrādē iesaistītās institūcijas | Finanšu ministrija |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo likumprojektā nav ietvertas normas, kas tieši skartu sabiedrības intereses. |
| 7. | Cita informācija | Nav |

|  |
| --- |
| II. Tiesību akta projekta ietekme uz sabiedrību |
| Projekts šo jomu neskar. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Projekts šo jomu neskar. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un šīs līdzdalības rezultāti** |
| Projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Finanšu ministrija, Valsts kase. |
| 2. | Projekta izpildes ietekme uz pārvaldes funkcijām  | Likumprojekta izpilde tiks nodrošināta esošo funkciju ietvaros. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Nav attiecināms. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Nav attiecināms. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Nav attiecināms. |
| 6. | Cita informācija | Nav. |

Finanšu ministrs A. Vilks

12.12.2013 11:44

1335

Līga Ozoliņa

Fiskālās politikas departamenta

Fiskālās pārvaldības nodaļas

Vadītāja vietniece

tālrunis 67083823

Liga.Ozolina@fm.gov.lv